  R O M Â N I A

   MUNICIPIUL BRAD
        P R I M A R U L
 Nr. 45/11050/12.03.2025


R E F E R A T   D E   A P R O B A R E
privind aprobarea bugetului de venituri şi cheltuieli pe anul 2025 al Clubului Sportiv Municipal ”Aurul” Brad



Prin adresa nr. 91/03.03.2025, înregistrată la Primăria Municipiului Brad sub nr.  19817/03.03.2025, Clubul Sportiv Municipal ”Aurul” Brad a înaintat spre aprobare Consiliului Local al Municipiului Brad bugetul de venituri şi cheltuieli pe anul 2025, avizat de către Consiliul de administraţie, cu precizarea că procedura transparenței decizionale, conform prevederilor Legii nr. 273/2006 privind finanțele publice locale, cu modificările și completările ulterioare, a fost respectată prin afișare la sediul unității  în data de 11.02.2025.
Pentru întocmirea acestui buget s-au avut în vedere sumele  prognozate a fi încasate în cursul anului 2025 din venituri proprii în sumă de 10,00 mii lei, precum și din transferuri din Bugetul local al Municipiului Brad pe anul 2025 în sumă de 800,00 mii lei. 
Astfel, veniturile și cheltuielile bugetului Clubului Sportiv Municipal ”Aurul” Brad pentru anul 2025 se stabilesc la suma de 810,00 mii lei, conform anexei la proiectul de hotărâre.
În urma aprobării bugetului de venituri și cheltuieli al Clubului Sportiv Municipal ”Aurul” Brad pentru anul 2025, veniturile totale ale bugetului instituțiilor finanțate din venituri proprii și subvenții se stabilesc la suma de 57.066,80 mii lei, iar cheltuielile totale ale bugetului instituțiilor finanțate din venituri proprii și subvenții se stabilesc la suma de 58.178,85 mii lei cu un deficit de 1.112,05 mii lei.
Acest deficit provine din excedentul anilor precedenți și va fi utilizat în anul 2025 astfel:
a. la secțiunea de funcționare - suma de 1001,13 mii lei;
b. la secțiunea de dezvoltare - suma de 110,92 mii lei.
           Pentru anii 2026 - 2028 bugetul estimat al instituțiilor finanțate din venituri proprii și subvenții se stabilește atât la venituri, cât și la cheltuieli după cum urmează:
         a. - pentru anul 2026, suma de 60.640,00 mii lei, atât la venituri, cât și la cheltuieli;
          b. - pentru anul 2027, suma de 62.482,00 mii lei, atât la venituri, cât și la cheltuieli; 
          c. - pentru anul 2028, suma de 66.038,00 mii lei, atât la venituri, cât și la cheltuieli.
	În contextul celor de mai sus am inițiat prezentul proiect de hotărâre prin care am propus aprobarea bugetului de venituri și cheltuieli pe anul 2025 al Clubului Sportiv Municipal ”Aurul” Brad și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susținerea propunerii mele prevederile Legii nr. 9 din 10 februarie 2025 a bugetului de stat pe anul 2025, ale art. 48 alin. 2 lit. b din Legea nr. 500/2002 privind finanţele publice, cu modificările şi completările ulterioare, ale Ordinului Ministerului Finanțelor Publice nr. 2373/2016 pentru modificarea şi completarea Normelor metodologice privind organizarea şi conducerea contabilităţii instituţiilor publice, Planul de conturi pentru instituţiile publice şi instrucţiunile de aplicare a acestuia, aprobate prin Ordinul ministrului finanţelor publice nr. 1.917/2005, ale art. 39 alin. 3, alin. 4, alin. 4, alin. 5 și alin. 6 din Legea nr. 273/2006 privind finanțele publice locale, cu modificările și completările ulterioare, ale art. 88, art. 129 alin. 1, alin. 2 lit. d, alin. 7 lit. c din O.U.G. nr. 57/2019  privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

